ועדת החוץ והביטחון, כנסת 23, פרוטוקול מספר 1, 2020-03-24 00:45

אברהם (אבי) ניסנקורן: בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המצב בוועדת הכנסת.

אברהם (אבי) ניסנקורן: לעניין הוועדות הזמניות מחליפה הוועדה המסדרת את ועדת הכנסת והחליטה להמליץ לוועדת החוץ והביטחון הזמנית לבחור בחבר הכנסת גבי אשכנזי לכהן כיושב-ראש הוועדה.

אברהם (אבי) ניסנקורן: מי בעד?

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: אושר.

אברהם (אבי) ניסנקורן: אושר פה אחד.

אברהם (אבי) ניסנקורן: מזל טוב, גבי.

גבי אשכנזי: תודה רבה, אבי.

גבי אשכנזי: אני שמח לפתוח את ישיבתה הראשונה של ועדת החוץ והביטחון בכנסת העשרים-ושלוש.

גבי אשכנזי: אני קודם כול מודה לחבריי בוועדה על האמון, ואני בטוח שהוועדה מודעת לאחריות שלנו בעת הזו, וכמו בעבר, נמלא בצורה המקצועית את הייעוד שלנו ואת הפיקוח בתקופה המורכבת שלפנינו.

גבי אשכנזי: אנחנו מתכנסים לישיבה ראשונה של מליאת ועדת החוץ והביטחון עוד הלילה בשל הצורך הדחוף להתחיל בפעילות.

גבי אשכנזי: יש לנו נושאים רבים, נביא אותם בהמשך לחברי הוועדה לסדר-היום.

גבי אשכנזי: אנחנו לא נדון כרגע בהקמת ועדות המשנה, למעט ועדת המשנה למודיעין.

גבי אשכנזי: אני רוצה להביא להצבעה את ועדת המשנה לענייני מודיעין בשל החשיבות בתקופה הזאת ולאור פסיקת בג"ץ בנושא התקנות, שקובעות שעל הוועדה – ועדת המשנה למודיעין ושירותים – לפקח על ההפעלה של האמצעים הדיגיטליים על ידי שב"כ החל מהיום בשתים-עשרה, זאת פסיקת הבג"ץ, יום שלישי.

גבי אשכנזי: זה הנושא הראשון שעומד על הפרק.

גבי אשכנזי: כל חברי הוועדה לפי דעתי היו שותפים לבניית ועדת המודיעין בפעם הקודמת.

גבי אשכנזי: זו ועדה זמנית, אנחנו לא יכולים לנהוג בוועדה הזאת בהרחבה.

גבי אשכנזי: בוועדות בעבר היו בין חמישה לשישה, הייתה פעם חריגה של שבעה, אנחנו שומרים על מפתח סיעתי כמו שעשינו בפעם הקודמת.

גבי אשכנזי: כזכור לכם, בפעם הקודמת היו שלושה לכל צד – שלושה לנו, שלושה להם – בוגי, אני ויאיר מהצד שלנו; יואב קיש, גדעון סער ולהחלטתם, בן-צור.

גבי אשכנזי: אני מעלה להחלטת הוועדה את אותה מתכונת, נמצא פה כל מי שמוסמך להחליט.

גבי אשכנזי: מכיוון שאנחנו נתנהג ככה, יהיו שלושה ושלושה.

גבי אשכנזי: מה הם יקבעו, אני לא יודע.

עמיר פרץ: הם לא יכולים לקבוע.

עמיר פרץ: הוועדה צריכה להחליט.

גבי אשכנזי: אני עושה עכשיו רק שלושה.

עמיר פרץ: אתה לא יכול לעשות רק שלושה, עם כל הכבוד, אדוני.

גבי אשכנזי: אני יכול לעשות שלושה.

עמיר פרץ: אתה יכול אחרי שתצביע.

עמיר פרץ: אתה יכול להציע.

גבי אשכנזי: אני מציע, סליחה.

גבי אשכנזי: אני מציע שיהיו שישה ואני מציע שתהיה חלוקה של שלושה ושלושה משום שבסוף, הגודל של הוועדה הזאת חשוב.

גבי אשכנזי: השתכנענו בעבר כשעשינו, זה גם הנוהג בדרך כלל.

גבי אשכנזי: אני מציע שהשלושה יתחלקו בכל צד.

גבי אשכנזי: אם מישהו מהנוכחים כאן, כמו שהתחלקנו במפתח פה בוועדת חוץ וביטחון, חושב שהוא רוצה להיות חלק מזה – נמצא כאן בני, שיחליט; הליכוד ממילא יחליט לעצמו – אז כרגע אין את הליכוד, נחליט על שלושה.

גבי אשכנזי: אם בשלושה האלה עמיר רוצה להיות – בבקשה.

עמיר פרץ: לא, אדוני היושב-ראש.

גבי אשכנזי: אני מוכן שזה יוחלט עכשיו.

גבי אשכנזי: אני לא חשבתי שצריך להגיע לזה, אבל אם עמיר רוצה אז בבקשה.

עמיר פרץ: זה לא עובד ככה, אדוני היושב-ראש, עם כל הכבוד הראוי, ויש לי את הכבוד הראוי.

גבי אשכנזי: אני רוצה להסביר מה המשמעות שאני מוסיף אותך.

גבי אשכנזי: אני לא אוכל שלא להוסיף כל מפלגה בגודל שלך.

גבי אשכנזי: לא יכול.

עמיר פרץ: לא, לא.

עמיר פרץ: לא יכול.

עמיר פרץ: אז אני צריך להוסיף את אבידר, אני צריך להוסיף את כל המפלגות.

עמיר פרץ: אדוני היושב-ראש, עם כל הכבוד הראוי, קודם כול, ועדה לא יכולה להיות ועדה שיש בה מצב זוגי.

עמיר פרץ: בדרך כלל, חשוב מאוד שוועדה תהיה ועדה שיש בה - - -

גבי אשכנזי: היא יכולה, יש פה את הייעוץ המשפטי.

עמיר פרץ: בסדר, מותר לי להסתייג.

עמיר פרץ: אני נמצא פה יום וחצי, קצת לפני הרבה אחרים ויש פה דברים מסוימים שראוי בהחלט לחדד אותם.

גבי אשכנזי: בבקשה.

עמיר פרץ: אותן ועדות צריכות גם לקבל הכרעות.

עמיר פרץ: ועדה של שישה – בעיקר במצב הפוליטי שאנחנו נמצאים בו, בעיקר כשמדובר על פיקוח על נושאים כל כך משמעותיים – אני לא חושב שזה ראוי.

עמיר פרץ: דבר נוסף, אין פה שום שאלה של חלוקה לפי סיעות, זאת לא שאלה של חלוקה לפי סיעות.

עמיר פרץ: היו ימים שבהם ועדות המשנה נקבעו בעיקר על פי מעמדן, על פי יכולתן ועל פי תרומתן, והיו תקופות ששרי ביטחון לשעבר באופן אוטומטי היו חברי הוועדה, ובזמן מסוים החליטו שלא להגדיל את הוועדה אבל הם בהחלט היו לא כתוספת אלא כחלק מחברי הוועדה.

עמיר פרץ: לכן אני חושב שיש פה מקום בהחלט להוסיף חבר נוסף.

עמיר פרץ: אני לא חושב שצריכה להיות איזושהי טענה לחברים שלנו מישראל ביתנו.

אלי אבידר: יש לנו.

אלי אבידר: עמיר, יש לנו.

עמיר פרץ: אני חושב שאנחנו בהחלט הפקדנו בידי ישראל ביתנו, כחלק מהחלוקה, את הוועדה אולי מהחשובות ביותר בכנסת וגם אני חושב שהתרומה שלי - כיושב-ראש מפלגה, כיושב-ראש רשימה משותפת וגם כשר הביטחון לשעבר - היא תרומה מאוד משמעותית, בעיקר בימים האלה.

עמיר פרץ: לכן אני עומד על כך שאני אצורף לוועדה הזאת, מבחינתי אני לא בא כדי לבזבז זמן, גם לשמחתי הוועדה הזאת לא חשודה בצבירת קרדיטים כי ממילא אסור להוציא משם כלום וממילא אתה לא יכול לדווח שעשית משהו, רק מי שמרגיש אחריות - ואני מרגיש אחריות כזאת - ולכן אני חושב שמן הראוי שאנחנו כרשימה משותפת של העבודה-מרצ אכן נקבל ייצוג שם.

אורנה ברביבאי: הרשימה המשותפת זאת רשימה אחרת, עמיר.

בנימין (בני) גנץ: רשימה מאוחדת.

עמיר פרץ: מאוחדת.

עמיר פרץ: משותפת, אני לא פוחד מזה.

עמיר פרץ: יש כאלה שפוחדים, אני לא.

עמיר פרץ: לי אין בעיה.

גבי אשכנזי: חבר הכנסת אלי אבידר, בבקשה.

אלי אבידר: קודם כול, בעבר היו יותר משישה.

אלי אבידר: אני לא מקבל את הטיעון הזה שאם יהיו פה שבעה או תשעה, לא יוכלו לדבר.

אלי אבידר: לא מבין את ההיגיון הזה.

אלי אבידר: הדבר החשוב הוא שזאת ועדה שהיום – מעבר לימים הרגילים – נמצאת בליבה של המלחמה על הדמוקרטיה וכל מה שקשור, לא צריך פה להכביר פה במילים.

אלי אבידר: ביקשנו את זה גם בפעם הקודמת וגם בפעם הזאת, ואני מבקש להיכלל שם.

גבי אשכנזי: ברור.

גבי אשכנזי: עוד מישהו רוצה את זכות הדיבור?

בנימין (בני) גנץ: אני חושב שיש מקום לשקול שבעה במקרה הזה, זו דעתי, לא הייתי מרחיב מעבר לזה.

בנימין (בני) גנץ: יסלחו לי ישראל ביתנו, יושבים בוועדת הכספים, קיבלו מאיתנו הרבה מאוד יכולות במהלך הלילה הזה.

בנימין (בני) גנץ: אני חושב שהטיעונים שהועלו פה הם נכונים והייתי מציע לחרוג מן העניין.

בנימין (בני) גנץ: לא יקרה אסון גדול אם יהיו שבעה.

גבי אשכנזי: אנחנו נעלה את זה להצבעה.

גבי אשכנזי: אנחנו דוחים את הבקשה של ישראל ביתנו.

גבי אשכנזי: אני מעלה להצבעה ארבעה מועמדים: חבר הכנסת ושר הביטחון לשעבר עמיר פרץ; חבר הכנסת יאיר לפיד; חבר הכנסת, שר הביטחון לשעבר, הרמטכ"ל בוגי יעלון; ואת עצמי – תסלחו לי – כיושב-ראש ועדת חוץ וביטחון.

עמיר פרץ: חבר הכנסת והרמטכ"ל גבי אשכנזי.

גבי אשכנזי: אני אומר את עצמי, זה מספיק, כולם מבינים.

גבי אשכנזי: אני מציע את עצמי כיושב-ראש הוועדה, ועדת משנה לשירותים.

מירי פרנקל-שור: ועמ"ש מודיעין.

יאיר לפיד: הרכב זה הצבעה אחת, ואתה כיושב-ראש זה הצבעה אחרת.

גבי אשכנזי: לא.

גבי אשכנזי: אחת.

גבי אשכנזי: מי בעד?

אלי אבידר: חלק את העניין של יושב-ראש ועדת חוץ וביטחון.

גבי אשכנזי: דנו כבר בוועדת חוץ וביטחון.

גבי אשכנזי: אני מביא להצבעה את הרכב ועדת המשנה למודיעין ושירותים מיוחדים, את העומד בראשה וחבריה.

גבי אשכנזי: העומד בראשה להצבעה – יושב-ראש ועדת חוץ וביטחון, חבר הכנסת גבי אשכנזי.

גבי אשכנזי: שלושת החברים הנוספים: חבר הכנסת ושר הביטחון לשעבר, עמיר פרץ; חבר הכנסת, רמטכ"ל ושר הביטחון לשעבר, בוגי יעלון; חבר הכנסת ושר האוצר לשעבר, יאיר לפיד.

גבי אשכנזי: מי בעד?

גבי אשכנזי: מי נגד?

גבי אשכנזי: בעד – רוב

גבי אשכנזי: נמנעים – אין

גבי אשכנזי: התקבלה החלטה.

גבי אשכנזי: תודה רבה.

גבי אשכנזי: אני רוצה להגיד שיכול להיות שנתכנס בשל התקנות בעוד יום.